Ishaya Shekari. Soja, mai muƙamin 'Air Vice Marshal', ya zama gwamnan Jihar Kano na uku a cikin shekarar 1978. An haife shi a ranar 3 ga watan Agusta na shekarar 1940 (3 August, 1940) a garin Zangon-Kataf da ke cikin ƙaramar hukumar Kaciya ta Jahar Kaduna . Wanda yanzu ta zama ƙaramar hukumar Zangon-Kataf ta jahar Kaduna. Karatu Ya fara karatu a ƙaramar fimare da ke Zango-Kataf a shekarar 1950 zuwa 1953. Daga nan kuma ya shige makarantar tsakiya (Middle School) da ke Zariya , a shekarar 1954, inda daga baya ya samu wucewa babbar firamare da ke Soba (Senior Primary School Soba) da ke Zariya, a shekarar 1956. Ya shiga secondary (Provincial Secondary School) da ke Zariya, daga 1957 zuwa 1962. Sannan kuma ya samu zuwa Birtaniya a cikin shekarar 1969, inda ya halarci wani horo na musamman na tsawon watanni uku a makarantar ‘Royal Air Force Junior Command and Staff School Term Hill'. Haka nan a cikin shekarar 1970, ya sake komawa Birtaniya inda ya samo horo a kan ‘Combatant Air Force Officer’.